**ponedjeljak , 11 . 5 . 2020.**

Evo nas na početku 9. tjedna Nastave na daljinu .Danas , a i cijeli ovaj tjedan glavna tema je PROMET .

**Priroda i društvo**

Naučili ste što je promet, tko sudjeluje u prometu te tko pazi da u prometu sve bude u redu.

Saznali ste da se u prometu koristimo vozilima koja prometuju **kopnom, zrakom i vodom.** Sigurno kod kuće imate mnogo igračaka ili sličica različitih vozila pa ih pronađite i stavite u jednu kutiju ili vrećicu i tako se pripremite za sljedeće satove prirode i društva. Treba vam bar po 2 vozila koja se kreću **kopnom, zrakom** ili **vodom.**

Oni koji nemaju ni igračku ni sličicu mogu ili nacrtati ili izraditi neko vozilo prema uputama u **radnoj bilježnici** str. **51**. – **5. zadatak**.

Ponovimo !

**ZADATAK** : U **pisanku** za PRIRODU I DRUŠTVO na novu čistu stranicu prepiši :

**PROMET**

**PROMET JE PRIJEVOZ LJUDI I STVARI S JEDNOG MJESTA NA DRUGO .**

**U PROMETU SUDJELUJU PJEŠACI , VOZAČI I VOZILA .**

**SVI SUDIONICI U PROMETU TREBAJU POŠTOVATI PROMETNA PRAVILA I PROMETNE ZNAKOVE.**

**Hrvatski jezik**

Vježbali ste čitati rečenice vezane uz promet i ponovili o rečenici ( *početak pišemo velikim početnim slovom, na kraju stavljamo: točku, upitnik ili*

*uskličnik) .*

**Zadatak** : U **pisanku** **A** napišite naslov **VJEŽBAMO – REČENICE** i ispod napišite po 2 rečenice koje završavaju **točkom**, 2 koje završavaju **upitnikom** i 2 koje završavaju **uskličnikom** , a vezane su uz PROMET ( npr . *vozila, vozači, pješaci, cesta , semafor, bicikl* … ).

**Matematika**

I nadalje ponavljamo i vježbamo zbrajanje i oduzimanje do 20 i rješavanje zadataka zadanih riječima .

**Zadatak** : U ZBIRCI ZADATAKA , str. **106.** riješite **1.** - **6**. zadatak .